als_Latn dik_Latn sag_Latn
Familja e Bobbi Kristina Brown, ka vendosur që me datë 11, të njëjtën datë kur ka vdekur edhe e ëma e saj Ëhitney Houston, të fikë aparaturat mjekësore që e mbajnë në jetë 21-vjeçaren. Website-i “Pagesix” ka shkruar se ideja që 21-vjeçarja të vdesë më 11 Shkurt ashtu si e ëma, është sugjeruar nga gjyshja e saj Cissy. Një burim nga familja Brown ka thënë se kjo është parë si një mënyrë simbolike për t’i bashkuar nënë e bijë në përjetësi. Bobbi Kristina u gjet pa ndjenja në një vaskë në Atlanta më 31 Janar, në të njëjtën mënyrë si e ëma e cila u nda nga jeta tragjikisht 3 vite më parë. Ndërkohë partneri i saj, Nick Gordon, po merret në pyetje nga Policia, në lidhje me disa shenja në fytyrën e 21-vjeçares që mund të jenë shenja dhune.
Burimi: Mirror
als_Latn hau_Latn